GiliGold/VAD_KnessetCorpus huggingface dataset:
יצחק ברמן:
 הענף שלנו זה ענף שנשען על עבודה עברית, על עבודה ישראלית
יצחק ברמן:
 מעל 200,000 עובדים ישראלים עובדים בתעשייה הזאת ואנחנו מאוד שמחים מזה
יצחק ברמן:
 ואנחנו רוצים שזה יישאר ככה
יצחק ברמן:
 יש לנו בעיה אקוטית, שהיא בעיה גם שהולכת אחורה, של עבודות ניקיון ושטיפת כלים וקצת גם טבחות, ששם אנחנו לא מצליחים במהלך השנים, היסטורית
אליהו מרידור:
תבודד בבקשה טבחות, בסדר? כי על זה תהיה לי שאלה אליך
יצחק ברמן:
לא, לא, טבחות לא
יצחק ברמן:
 טבחות קלה אני מתכוון
קריאה:
זה עובדים אסיאתיים בעיקר, הסושי
יצחק ברמן:
אנחנו לא מצליחים למצוא עובדים ישראלים
יצחק ברמן:
 עובדים ישראלים לא רוצים לעבוד בעבודה הזאת
אליהו מרידור:
פניתם למקומות הכשרה של טבחים?
יצחק ברמן:
אין היום הכשרה בעצם
יצחק ברמן:
 אין היום איזה שהוא מסלול הכשרה
אליהו מרידור:
יש כל מיני קורסים שמעודדים
אליהו מרידור:
 כאלה שנרשמים
אליהו מרידור:
 מי שהיה טבח בצבא
יצחק ברמן:
יש קורסים
אליהו מרידור:
אני רוצה לדעת מה אתם מצידכם עושים כדי לקלוט ידיים עובדות ישראליות, לפחות בפלח הזה של הטבחים
אליהו מרידור:
 ניקיון אני מבין, שים את זה בצד
יצחק ברמן:
רוב גורף של הטבחים הם ישראלים
יצחק ברמן:
 הם לא, טבחים שלנו הם ישראלים
יצחק ברמן:
 יש לנו לפעמים בעבודות מטבח קלות ופחות מקצועיות אנחנו צריכים קצת עזרה זרה
יצחק ברמן:
 אבל הבעיה היא בעיקר הניקיון ושטיפת הכלים שזו פונקציה מאוד מהותית ואקוטית בדינמיקה של מסעדה
יצחק ברמן:
 בעצם אנחנו היום יש לנו מכסה של 2,000 עובדים פלסטינאים שמטבע הדברים אנחנו לא יכולים להעסיק אותם כעת
יצחק ברמן:
 אנחנו מעסיקים, אין בענף המסעדות מכסה של עובדים זרים
אליהו מרידור:
ניסיתם להעסיק אריתראים?
יצחק ברמן:
שנייה, תכף אני אסביר
יצחק ברמן:
 אין לנו מכסה של עובדים זרים
יצחק ברמן:
 כל הדיון הזה על הסכם בילטרלי כן או לא פחות נוגע לנו, כי אנחנו עוד לא שם
יצחק ברמן:
 אבל יש לנו בהחלט, אנחנו מעסיקים את מבקשי המקלט או המסתננים או איך שכל אחד, מהגרי עבודה, כל אחד לפי איך שהוא מגדיר אותו
יצחק ברמן:
 העסקה שלהם היא מאוד מאוד קשה, בגלל שהדבר הזה אפשר להגדיר אותו במילה אחת, פרטץ' ישראלי
יצחק ברמן:
 איזה שהיא קומבינה שאנחנו מעסיקים אותם על ידי איזה שהוא אישור של בית משפט
אליהו מרידור:
הסכמה שבשתיקה, ידוע
יצחק ברמן:
הסכמה שבשתיקה
אליהו מרידור:
מר ברמן, שאלה, ברשותך
סימון דוידסון:
גם הם לא רוצים כבר לעבוד
יצחק ברמן:
אני רק אסיים
אליהו מרידור:
לא, לא, אני לא רוצה שתסיים, רק שאלה
אליהו מרידור:
 כמה אתם משלמים לעובד ניקיון אצלכם במסעדות?
יצחק ברמן:
עובד, מבקש מקלט היום, עלות
אליהו מרידור:
לא, לא אמרתי עובד מבקש מקלט
אליהו מרידור:
 כמה אתם משלמים שעתי לשוטפי כלים או עובדי ניקיון במסעדה?
יצחק ברמן:
בין 50 ל-60 שקלים לשעה, נטו
יצחק ברמן:
 נטו
יצחק ברמן:
 לא תמצא עובד ישראלי
יצחק ברמן:
 מבקשי המקלט שהם עושים את העבודה הזאת, עלות מעביד שלהם זה 20,000 שקלים בחודש
יצחק ברמן:
 20,000 שקלים
יצחק ברמן:
 עכשיו, אני אגיד לך יותר מזה, זה אחד
יצחק ברמן:
 יש לנו גם מעבר לזה עובדים מומחים
יצחק ברמן:
 עובדים מומחים זה עובדים שעובדים בכל מיני מסעדות אסיאתיות בעיקר, של טבחות, שהם עובדים קצת יותר יקרים משוטפי הכלים
יצחק ברמן:
 כי המדינה אומרת לנו תשלמו להם דאבל מהמשכר הממוצע במשק
יצחק ברמן:
 כלומר, אנחנו צריכים לשלם להם סדר גודל של 24,000 ברוטו
יצחק ברמן:
 עלות מעביד של בין 37,000 שקלים ל-40,000 שקלים
יצחק ברמן:
 הם באו לפה והם חושבים שהם הגיעו לארץ המובטחת
יצחק ברמן:
 כי מדינת ישראל החליטה לפנק אותם
יצחק ברמן:
 ואחרי זה, אחרי זה מתפלאים
אליהו מרידור:
כאמור, כפי הידוע לך, הדאגה היא לא להם
אליהו מרידור:
 הדאגה היא לוודא
יצחק ברמן:
שלא יהיו מגלגלי סושי ישראליים שאנחנו נזרוק אותם
אליהו מרידור:
 נכון
יצחק ברמן:
אין מגלגלי סושי ישראלים אדוני יושב הראש
אליהו מרידור:
וואלה
יצחק ברמן:
אין
יצחק ברמן:
 הם רק יודעים לעשות חומוס ויודעים לעשות דברים אחרים
סימון דוידסון:
אבל צריך להבין, ברמן, רק תבין
סימון דוידסון:
 בסוף זה מתגלגל לצרכן
יצחק ברמן:
ברור
סימון דוידסון:
כשמדברים על יוקר המחיה, תתעוררו
סימון דוידסון:
 זה מה שמעלה את יוקר המחיה
יצחק ברמן:
אז אנחנו עשינו אדוני מחקר
יצחק ברמן:
 עשינו עבודת מחקר
יצחק ברמן:
 שכרנו את שירותיו של פרופ' אשר בלס, שהיה חוקר ראשי בבנק ישראל וביקשנו ממנו לבדוק
יצחק ברמן:
 קודם כל, כמה חסר? חסרים מעל 30,000 עובדים לתעשיית המסעדות
יצחק ברמן:
 ה-30,000 עובדים האלה יביאו עוד עובדים ישראלים איתם
יצחק ברמן:
 הם יתנו לנו ליזום, הם יתנו לנו לפתוח עסקים חדשים
יצחק ברמן:
 הם יכניסו לתעשיית המסעדות בין 4 ל-8 מיליארד שקלים בשנה
יצחק ברמן:
 שזה הכול הכנסות למיסים, שאנחנו באהבה גדולה נשלם אותם כדי שמדינת ישראל תוכל להתפתח ולהביא זה
אליהו מרידור:
 מר נקש, יש לך עמדה שאתה יודע להתייחס? בנושא ההקצאה?
עמית גרוס:
אדוני, אם אני יכול להשלים
יצחק ברמן:
עוד משפט אדוני
עמית גרוס:
אם אני יכול להגיד כמה מילים
יצחק ברמן:
רגע, רגע, רק שנייה, עמית
יצחק ברמן:
 שנייה אחת, אני רק אסיים
יצחק ברמן:
 אני אגיד לך עוד משהו
יצחק ברמן:
 הקונספציה הזאת של עובדים ישראלים לא להביא אותם כי הם מחליפים את הישראלים, זה הכול קרס
אליהו מרידור:
בוא נתקדם
יצחק ברמן:
זה קשקוש אחד
אליהו מרידור:
שנייה, מר ברמן, אני רוצה להקל עליך
אליהו מרידור:
 רוב העובדים הנדרשים הם עובדים למקצועות שאין בנמצא עובדים ישראלים, שזה אומר שטיפת כלים, ניקיון
קריאה:
ומומחים
אליהו מרידור:
לא, עזוב רגע מומחים בצד
אליהו מרידור:
 עזוב
אליהו מרידור:
 על זה אין חולק
אליהו מרידור:
 שנייה, תכף אני אתן לך
אליהו מרידור:
 אני רוצה רגע לסיים איתו
אליהו מרידור:
 מר נקש, המציאות הזאת ידועה לך
משה נקש:
של מה? של עובדים זרים למסעדות אתניות?
אליהו מרידור:
 האם ברור לך - - -
משה נקש:
אמרתי קודם, אדוני יושב הראש, לגבי ענפים נוספים, צריך לקדם את הדברים האלה בצורה מסודרת בהחלטת ממשלה
משה נקש:
 אין כרגע החלטת ממשלה שאומרת להביא עובדים זרים לענף המסעדות
אליהו מרידור:
 נציג משרד הכלכלה איתנו עדיין על הקו?
משה נקש:
יש את החריגים של המסעדות האתניות, שנכנסים תחת - - -
קריאה:
משרד הכלכלה כן מקדם
קריאה:
 גם לניקיון
אליהו מרידור:
שנייה, חבר'ה
אליהו מרידור:
 נושא אחד מהותי, מרכזי
אליהו מרידור:
 ניתן מענה על הדרך לאיגוד וארגון עובדי הניקיון
אליהו מרידור:
 יאיר ממשרד הכלכלה, תעלו אותו בבקשה
אליהו מרידור:
 אנחנו נמשיך לעסוק בזה אחרי הפסקה
עמית גרוס:
אם אני יכול להגיד, אפרופו מה ששי אמר ומה שנקש אמר, כי אני עובד מול נקש ומול שושנה
עמית גרוס:
 אני מייצג למעלה מ-1,000 מסעדות
עמית גרוס:
 עו"ד עמית גרוס, ואני מייצג עמותות שונות, גם בתחום המסעדות
אליהו מרידור:
הופעת פה שבוע שעבר
עמית גרוס:
נכון
עמית גרוס:
 ואדוני נגע גם בשני דברים: אחד, גם בג'וב ליאו, זה סיפור בפני עצמו, לא ניגע בזה
עמית גרוס:
 אבל זה בדיוק הדבר הנכון לפה, רק שאין מספיק זמן בשביל לגעת בזה
עמית גרוס:
 אז אני אגע בשתי נקודות אחרות
עמית גרוס:
 יש מסלול, הרי עד, נקש אומר החלטת ממשלה
עמית גרוס:
 עד שתעבור החלטת ממשלה לעובדים זרים בענף המסעדות יוקר המחיה יגיע לא 60 שקלים, זה יגיע ל-80 שקלים
עמית גרוס:
 כי חלק מהעובדים עזבו
אליהו מרידור:
שלושה ימים
עמית גרוס:
החלטת ממשלה?
עמית גרוס:
אוקיי
עמית גרוס:
 אז זה חדש לי
אליהו מרידור:
הנה, אני אומר לך
עמית גרוס:
אם בשלושה ימים אפשר להעביר פה החלטת ממשלה
אליהו מרידור:
הנה אני אומר לך, ואני נותן מכאן, אני מוציא מכאן קריאה נוספת לשר הכלכלה הנכבד והנמרץ, שהוא ידוע עם המון יוזמות
אליהו מרידור:
 בסדר? שייתן מענה, כפי שהוא אמר
אליהו מרידור:
 הרי בשביל לדבר על מספר 170 צריך להתחיל לבנות את התשתית לזה
אליהו מרידור:
 גם אליכם וגם לארגון עובדי הניקיון, חברות הניקיון
קריאה:
סליחה, זה גם עובדי ניקיון גם למערכת הבריאות
אליהו מרידור:
כן, כן, זה משליך גם לזה, אין ספק
אליהו מרידור:
 זה לא מבטל, זה משליך גם לזה
אליהו מרידור:
 גם לאיגוד המוסכים ולתעשיות הרכב ולתעשייה הקלה
אליהו מרידור:
 הרי כשאמרנו 170 זה לא למשהו עלום
אליהו מרידור:
 אתם מרכיבים חלק נכבד מהמצרף של הצורך של ה-170
אליהו מרידור:
 מי שאמר 170 לבטח יודע שזה אמור לעבור בהחלטת ממשלה
אליהו מרידור:
 אני כאן יכול לעודד, אני יכול לקדם, אני יכול לבקר, אני יכול לפקח
עמית גרוס:
לא, אני אגיד לך למה לא
עמית גרוס:
 כי אם יש נוהל של העסקת עובדים זרים בעבודות טכנולוגיה נגיד ומיכון ייחודיים, כמו לאינטל
קריאה:
אבל זה לכלל הענפים וגם כאלה שלא - - - זה חייב
עמית גרוס:
אז פשוט מוסיפים את זה במקום רק לאינטל, אלא לענף המסעדות לדוגמה
משה נקש:
לא, לא, עמית, אל תבלבל
אליהו מרידור:
משה יסביר לך
אליהו מרידור:
 טכנולוגיה ייחודית זה ענף נפרד
עמית גרוס:
אפשר ליישם פתרונות קיימים שיש
משה נקש:
אומר לך יושב הראש שיודעים להעביר החלטת ממשלה בשלושה ימים
עמית גרוס:
בבקשה, אם יודעים
אליהו מרידור:
סליחה, תעצרו
אליהו מרידור:
 משה עונה לך עד כמה שאתה טועה
אליהו מרידור:
 אני מנחש שאני יודע מה הוא רוצה לענות לך
אליהו מרידור:
 הוא רק יעשה את זה כשנחזור מהפסקה
אליהו מרידור:
 הישיבה יצאה להפסקה עד 17:32
אליהו מרידור:
חזרנו מהפסקה
אליהו מרידור:
 לקראת מתן התייחסות מצד מר נקש, בשם מנהל עובדים זרים לעניין לתחום המסעדות
משה נקש:
אז כמו שאמרתי, אם רוצים בונים פה החלטת ממשלה שכוללת ענפים חדשים
משה נקש:
 הענף הזה היום אין לו מענה בעובדים זרים
משה נקש:
 המענה, מה שתואר פה, שמעסיקים את אלה שנמצאים פה עם ס2, א5
משה נקש:
 ולגבי המסעדות האתניות כרגע השפים הזרים שבאים, הם באים במסלול של ענף המומחים
משה נקש:
 אוקיי? על כל המשתמע מכך
משה נקש:
 בין היתר שכר, בין היתר זה שאין שם מכסה וכל הדברים האלה
אליהו מרידור:
 נכון, מקובל, תודה רבה
אליהו מרידור:
 אנחנו נעבור לשמוע את מר אבירם אלון, מנכ"ל התאחדות בעלי האולמות
אליהו מרידור:
 ולאחר מכן את מר נוימן, בן גיגי
אברהם כלפון:
תודה רבה ליושב הראש, תודה רבה לוועדה
אברהם כלפון:
 אנחנו בדומה מאוד למסעדות, אנחנו ענף שבאמת זקוק לידיים עובדות בנושאים, בתפקידים מאוד ספציפיים
אברהם כלפון:
 אנחנו מדברים על שוטפי כלים, עובדי משק, עובדי מטבח
אברהם כלפון:
 בסופו של דבר לנו אין את היכולת היום להעסיק עובדים פלסטינאים
אברהם כלפון:
 אני מניח שאחרי המלחמה יהיה עם זה גם בעיות מסוימות
אברהם כלפון:
 מעבר לזה, גם אין לנו מכסה ייעודית לענף בעובדים פלסטינאים
אברהם כלפון:
 אנחנו צריכים להיאבק יחד עם כל ענף שירותים בעצם בקבלת המכסות
אליהו מרידור:
לא צריך להיאבק כבר
אברהם כלפון:
אני יודע לפני המלחמה
אליהו מרידור:
לא, לא, אני לא נוגע לפני המלחמה
אליהו מרידור:
 יש פה עכשיו פרדיגמה חדשה
אליהו מרידור:
 שר הכלכלה ביטא אותה בצורה מאוד מאוד ברורה ונחרצת
אליהו מרידור:
 רשות האוכלוסין התייחסה לכך בכובד ראש ובחיוב
אליהו מרידור:
 מכאן זה חונה אצלו
אברהם כלפון:
מעולה
אליהו מרידור:
בסדר? תודה רבה
אברהם כלפון:
סלח לי, אני רק רוצה להשלים
אברהם כלפון:
 עובדים שעתיים גם בעייתיים מבחינת עובדי נוער, שבסוף עובדי נוער אני יכול להעסיק עד שעה מאוד מסוימת
אברהם כלפון:
 מבקשי מקלט, מחדרה עד גדרה יש לי בעיה להעסיק אותם
אברהם כלפון:
 עבודה מועדפת אין לי
אברהם כלפון:
 בסופו של דבר אני נותר עם כמות עובדים מאוד מאוד מצומצמת ולכן עובדים זרים כן יכולים לייצר לי את ההקלה
אליהו מרידור:
 אז ככה: לעניין עובדים זרים גדרה חדרה, כמובן שישנה, ניתנה התייחסות של רשות האוכלוסין
אליהו מרידור:
 אין אכיפה לגבי עניין העסקת אריתראים ודרפורים
אליהו מרידור:
 ניתן להעסיק אותם
אליהו מרידור:
 לא רק שאין אכיפה, ניתן להעסיק אותם
אברהם כלפון:
למרות ההנחיה שאי אפשר?
אליהו מרידור:
 מהמלחמה ישנה מדיניות שהובהרה כאן, ביארנו אותה חזור ואמור
אליהו מרידור:
 לעניין העסקת נערים בגיל צעיר נצטרך לקבל את התייחסות משרד העבודה לכשיחזרו אני אתבטא לכך
אליהו מרידור:
 מר נוימן, בבקשה
אבי בן גיג:
ערב טוב, תודה אדוני יושב הראש
אבי בן גיג:
 אני למעשה רוצה להתייחס לתעשייה שהיא תעשיה תומכת בנייה, שאנחנו נמנים עליה
אבי בן גיג:
 במידה ויגיעו כמות העובדים הזרים שהם מדברים עליהם, שיגיעו לענף הבנייה, אין שום מצב שאתרים יוכלו לעבוד
אבי בן גיג:
 כי התעשיות תומכות בנייה לא יוכלו לספק להם את מה שהם אמורים לקבל
אליהו מרידור:
מייצרות סטים לממ"דים
אבי בן גיג:
כל הדברים
אבי בן גיג:
 אנחנו במקרה עוסקים בברזל לבניין ורשתות לזיון בטון
אבי בן גיג:
 אבל כל, אני יודע שגם חלק גדול מציבור הקודחים יש להם הרבה עובדים פלסטינאים
אליהו מרידור:
לא, בוא תדבר על מה שקשור אליך
אבי בן גיג:
מה שקשור אלינו
אבי בן גיג:
 אצלנו הבעיה שחלק מהעובדים במפעלים שהם נמצאים בתוך הקו הירוק הם היו עובדים פלסטינאים במסגרת המכסה שמאושרת לתעשייה
אבי בן גיג:
 כיום הם בוודאי לא יכולים להגיע
אבי בן גיג:
 כתוצאה מזה, שני מפעלים שלנו עובדים במשמרת אחת במקום בשתי משמרות
אבי בן גיג:
 המפעל הגדול שלנו נמצא באזור תעשייה אריאל מערב, שם כרגע מותר לנו להעסיק רק 50% מכוח העבודה
אבי בן גיג:
 שזה 360 עובדים
אבי בן גיג:
 ועל כל 15 אנחנו צריכים לשים שומר חמוש על חשבוננו
אבי בן גיג:
 זה עלות של חצי מיליון שקלים בחודש, רק השמירה הזאת
אבי בן גיג:
 ומצד שני, זה גם לא מספיק
אבי בן גיג:
 זאת אומרת, כבר היום יש ציבור לקוחות שלנו, היה פה לקוח קודם, שלא הגיע להמשך הישיבה
אליהו מרידור:
אתה אומר לי שעכשיו במציאות החדשה אתם נאלצים להעסיק 25 חמושים
אבי בן גיג:
24, כן
סימון דוידסון:
מה זה אומר? עליית מחירים
אבי בן גיג:
בסופו של דבר מישהו יצטרך לשלם את זה
אבי בן גיג:
 אבל אני גם מבין את הדרישה של הצבא
אבי בן גיג:
 דרך אגב, אמרנו שיחתימו אותנו על נשקים ארוכים, שאנחנו נארגן כיתות כוננות שלנו פנימיות
אבי בן גיג:
 לא קיבלנו לזה בינתיים אישור, למרות שדיברנו על זה גם בוועדת הכלכלה, אצל השר ביטן כשזה עלה
אבי בן גיג:
 ואז שם אמרו שכן, יגיעו נשקים ארוכים ויחתימו אותנו
אבי בן גיג:
 לא מחתימים אותנו
אליהו מרידור:
טוב, אז אני אתייחס לזה ולכל השאר אני קצת חוזר על עצמי, אבל בכל זאת אני אעשה את זה
אליהו מרידור:
 בעניין כיתות כוננות, את זה צריך להסדיר בהסדר מול הפיקוד הרלוונטי ופיקוד העורף עם משרד הבל"מ
אליהו מרידור:
 לעניין הכרה בצורך, כפי שאמרתי, אין צל של ספק שכל מעסיק שהייתה לו זכאות במכסה להעסיק פלסטינאים רשאי והמשרדים מחויבים לטפל אד הוק בהכנסת עובדים זרים במקום הפלסטינים
אבי בן גיג:
כבוד יושב הראש, אבל במידה ויתנו לנו להגדיל את המכסה מ-50 זה גם יקל על כמות - - -
אליהו מרידור:
זה לא יושב אצלי
אבי בן גיג:
אני יודע
אבי בן גיג:
 אבל אנחנו פנינו כבר
אליהו מרידור:
אני לא דן במקום ועדת חוץ וביטחון ואני לא נכנס לשיקולים של הצבא
אליהו מרידור:
 ואני ואתה לא חשופים לכלל השיקולים וצריך להשאיר להם את המקום שלהם
אליהו מרידור:
 ואם יש לכם הסתייגויות תבקשו הבהרות
אליהו מרידור:
 אני לא נכנס לשיקולים ביטחוניים ולא מחליף את תפקיד ועדה אחרת
אבי בן גיג:
אוקיי
אליהו מרידור:
כל תשובה אחרת סתם תמרח אותך
אליהו מרידור:
 נמצא כאן מר עידן, עידן שגב שחי במשך שנים ממושכות בפיליפינים
אליהו מרידור:
 קיים וממשיך לקיים שם עסקים ענפים
אליהו מרידור:
 בקשר עם איגודים ובעלי חברות שמתמחות בקליטה ואפיון והשמה של עובדים בפיליפינים
אליהו מרידור:
 אומר שיש אפשרות באופן מיידי להזרים לשוק עובדים מהפיליפינים למגוון מקצועות
אליהו מרידור:
 ואני אשמח לקבל את התייחסות רשות האוכלוסין לעניין היוזמה הזאת ולדעת למה היא לא מניעה תהליך
אליהו מרידור:
 כבר חמישה-שישה ימים מאז
עידן שגב:
אז קודם כל תודה אדוני יושב הראש, על הזכות לדבר
עידן שגב:
 אני חושב שאולי אני הבן היחידי בחדר, גם היום וגם בשבוע שעבר, שבעצם לא מעלה בעיה, אלא מביא פתרון
עידן שגב:
 ודיברו פה בצורה יוצאת דופן, גם חה"כ ברקת בשבוע שעבר וגם חה"כ כהן בשבוע שעבר
אליהו מרידור:
לא חבר כנסת, השר
עידן שגב:
שר החוץ, סליחה, כן, ושר הכלכלה ברקת
עידן שגב:
 דיבר נפלא היום חה"כ דוידסון ואתה מדבר נפלא, פשוט על אותם נושאים בדיוק
עידן שגב:
 הנושא הוא מיידיות הבאת עובדים זרים
עידן שגב:
 לא ניירת, לא בירוקרטיה, לא אולי, לא ועדות
עידן שגב:
 מיידיות
עידן שגב:
 המספרים שנעו פה נעו בין, היום ציינה הגברת החביבה 100,000 אנשים והשר ברקת ציין 170,000 עובדים שצריך באופן מיידי
עידן שגב:
 אני אומר יש מדינה תומכת ישראל באופן נלהב, מדינה עם 120 מיליון בני אדם, דוברי אנגלית אחד אחד
עידן שגב:
 עובדים חרוצים
עידן שגב:
 כמו שאמרתי, אוהבי ישראל, נמצאים פה לדעתי במכסות אולי רשות האוכלוסין תדע להגיד יותר טוב, סדר גודל של 30,000-40,000 איש בכל רגע נתון לפני המלחמה
אליהו מרידור:
מה זאת אומרת לפני המלחמה?
עידן שגב:
לפני המלחמה, כי אני מניח שעזבו עכשיו במהלך המלחמה
אליהו מרידור:
אז למה שיבואו מאותה מדינה אחרים?
עידן שגב:
תראה, היה פה בלגן ובהלה
אליהו מרידור:
מי אמר שלא יהיה בעוד שבועיים או יומיים או שעתיים?
עידן שגב:
אני לא אומר
עידן שגב:
 אני רק אומר שאפשר להעלות את כל הנושא הזה בפיליפינים, לקמפיין מרוכז, שיכול להביא ברצותכם 5,000 איש, ברצותכם גם 50,000 איש
אליהו מרידור:
אז אני אבטא רגע את ברצוני, המיידי, לשנייה הזאת
אליהו מרידור:
 כל עובד מהפיליפינים שעבד עד פתיחת המלחמה, עד פרוץ המלחמה, מוזמן להגיע היום בלילה
אליהו מרידור:
 היום
אליהו מרידור:
 לא צריך פרוצדורות, לא ניירת ולא בירוקרטיה, כמו שאמרת
אליהו מרידור:
 תכליתי זה תכליתי
אליהו מרידור:
 אני מקבל הצעות לקליטת עובדים ממגוון מדינות בלי סוף
אליהו מרידור:
 משום מה, תמיד כשאני צולל לפרקטיקה, אוקיי, בואו תביאו, קורה משהו בדרך
אליהו מרידור:
 או שלא שומעים או שלא, יעיד על זה גם יענקל'ה מוסקוביץ
אליהו מרידור:
 אז כאות רצינות ויכולת, בוא נתחיל קודם כל עם שתי קבוצות: אלו שעבדו עד פרוץ המלחמה, שישובו מיד
אליהו מרידור:
 ואלו שעבדו פה בעבר וסיימו את העסקתם ואין מניעה מהותית לכניסתם לישראל, מוזמנים להגיע מחר בבוקר
אליהו מרידור:
 בוא נתחיל עם זה
אליהו מרידור:
 זה משהו
אליהו מרידור:
 זה לא הכול, זה משהו
עידן שגב:
זה נפלא וזה משהו וזה כמה אלפים בטוח
עידן שגב:
 צריך אבל את הפרוצדורות אני מניח שלכם בשביל לאשר אותם כשהם נכנסים
אליהו מרידור:
 מאושר, מאושר
אליהו מרידור:
 תביא אותם
אליהו מרידור:
 תגיד להם להגיע לקונסוליה
אליהו מרידור:
 הנה, אני מודיע לך
אליהו מרידור:
 תגיד להם להגיד לקונסוליה
אליהו מרידור:
 מיד כשהיא פותחת את שירותיה בבוקר
אליהו מרידור:
 להגיע באופן מרוכז
אליהו מרידור:
 אנחנו נדאג להעביר את ההנחיה אם היא לא מספיק ברורה, שהקונסוליה מטפלת באופן מיידי, לאלתר, באפשרות מתן אשרת עבודה שלהם
אליהו מרידור:
 מר נקש, מקובל?
משה נקש:
אני לא עד הסוף הבנתי על איזה ענף הוא מדבר
עידן שגב:
אני לא מדבר על ענף
עידן שגב:
 אני מדבר על מדינת ישראל, שחסר בה 170,000 עובדים
עידן שגב:
 לא על ענף
עידן שגב:
 על ענף דיבר ענף הברזלנות, דיבר ענף - - -
אליהו מרידור:
מר נקש
אליהו מרידור:
 שנייה, שנייה
אליהו מרידור:
עובדים לסיעוד מפיליפינים לא נכנסים כי הפיליפינים לא מוכנים לשלם לפי החוקים אצלם, לא מוכנים לשלם את האגרה שהם צריכים לשלם פה ללשכות, לפי התקנות שעברו בישראל
אליהו מרידור:
 ולכן כבר כמעט שנה לא נכנסים עובדים מהפיליפינים בסיעוד
אליהו מרידור:
 העובדים הפיליפינים שנכנסים מגיעים למלונאות, הגיעו עובדים זרים
אליהו מרידור:
 יש פה עובדים זרים מהפיליפינים בענף המלונאות
אליהו מרידור:
 זהו, מעבר לזה אני לא מכיר שיש פיליפינים עובדים בעוד
סימון דוידסון:
נו, מה רע במלונאות? לא חסרים לכם עובדים? חסרים המון עובדים במלונאות
משה נקש:
לא, לא, המכסה כמעט מלאה במלונאות
עידן שגב:
קודם כל, אני שמעתי שחסרים אלפים במלונאות
עידן שגב:
 לא, אבל מדובר על שינוי המכסות, אדון נקש
עידן שגב:
 נראה לי שמדובר גם על שינוי המכסות, הגדלתן
משה נקש:
זה מה שאמרנו קודם
משה נקש:
 אז זה כבר חונה בפתח החלטת ממשלה
עידן שגב:
לא משנה
עידן שגב:
 אני אומר, דובר גם בישיבה הקודמת פה שכתוב על הזה ועדה מיוחדת לעובדים זרים
עידן שגב:
 כלומר דיברו כל השרים, גם חברי הכנסת המכובדים, על הצורך המיידי ב-170,000
עידן שגב:
 אז אי אפשר עוד פעם להגיד כן, אבל המכסה
עידן שגב:
 אז אני אומר, אם רוצים 170,000 איש צריך להגיד טוב, המכסה החדשה - - -
אליהו מרידור:
א', אני לא אמרתי שאנחנו רוצים 170,000 איש
אליהו מרידור:
 אני שיקפתי את מה שאמר שר הכלכלה
עידן שגב:
כן, כן, כן
עידן שגב:
 לא משנה, יכול להיות שרוצים 50,000 אבל הם עדיין - - -
אליהו מרידור:
אין ספק שאנחנו צריכים ורוצים באופן מיידי כמות גדולה מאוד
עידן שגב:
אני אומר, הצורך הוא פרו בכל הענפים שמדברים פה כבר בשתי הוועדות האלה
עידן שגב:
 צורך, אתה יודע, היא מדברת על עסקים שקורסים, על סגן אלוף שנמצא שלא יכול
עידן שגב:
 דיבר ענף הלולים על זה שעזבו לו כמה מאות, אם לא יותר, של זרים
עידן שגב:
 הפלסטינאים לא יכולים להגיע
עידן שגב:
 ניתן לשים את הכפפה על היד
אליהו מרידור:
אז אני אומר שזה בוודאי ניתן
אליהו מרידור:
 אבל יש משהו שהוא נגיש יותר
אליהו מרידור:
 אתה יודע להביא פיליפינים שעבדו בישראל, שרוצים לדוגמה לבוא לעבוד בחקלאות
אליהו מרידור:
 בסדר? עבדו בישראל
אליהו מרידור:
 אין מניעת כניסה שלהם, רובם הם כאלה
אליהו מרידור:
 תביא אותם באופן מיידי לקונסוליה, נסביר את זה
אליהו מרידור:
 זה לא מסובך
עידן שגב:
לא, זה לא מסובך
אליהו מרידור:
 אז בואו נתחיל, תראה, קל להביא את מי שרוצה והוא ממדינה ידידותית
אליהו מרידור:
 בסדר? קל
אליהו מרידור:
 עוד יותר קל להביא את מי שכבר עבד פה, שמכיר, שמבין, שהשתלם
אליהו מרידור:
 בוא נביא אותו קודם
אליהו מרידור:
 אם אני יכול להביא כמות בלתי מוגבלת מתוך 100 ומשהו מיליון, אני יכול בוודאי להביא כמה אלפים שעבדו פה
עידן שגב:
חד משמעית
אליהו מרידור:
אז בוא נתחיל עם זה
יעקב מושקוביץ:
במסגרת פרויקט משתלמים מגיעים לארץ כל שנה אלפי פיליפינים שעובדים בחקלאות עם ניסיון בחקלאות
יעקב מושקוביץ:
 ובהתאם להחלטת ממשלה שהתקבלה בשבוע שעבר בסיוע של יושב ראש הוועדה פה ניתן להביא מכל מקום בעולם עובדים
יעקב מושקוביץ:
 אז אנא, תעבירו דרכונים
יעקב מושקוביץ:
 תתחילו להעביר
אליהו מרידור:
זה מה שאמרתי הרגע
יעקב מושקוביץ:
בדיוק, בואו נתחיל לעבוד, חבל על הזמן
יעקב מושקוביץ:
קדימה, לעבודה
עידן שגב:
נפלא
עידן שגב:
 אז קודם אני רוצה לדעת פרקטית עם מי צריך לדבר בשביל להנחית פה בחודש הקרוב, חודש נובמבר, 5,000 איש
עידן שגב:
 עם מי צריך לדבר?
אליהו מרידור:
נשמח שיהיה יותר
אליהו מרידור:
 אני אומר פשוט, שלח לי דרכונים
משה נקש:
מדובר בעובדי חקלאות והמתווה אומר שצריך לדבר עם הלשכות הפרטיות שיביאו את עובדי החקלאות שרוצים לבוא לעבוד בחקלאות במסגרת המכסה
אליהו מרידור:
חבר'ה, חבר'ה
אליהו מרידור:
 משה הסביר נכון, אבל יכול להישמע מלחיץ קצת
אליהו מרידור:
 הכי פשוט שבעולם
אליהו מרידור:
 לארגן אותם בתוך אקסל, בצילומי דרכונים
אליהו מרידור:
 להעביר אותם ליענקל'ה מוסקוביץ
אליהו מרידור:
 לא תספיק לסיים כוס קפה, הנושא יוסדר
עידן שגב:
יופי
אסתר צאנגאוקר:
אני אשמח להוסיף שם ברשותכם גם, לגבי משה
אסתר צאנגאוקר:
 שמי אסתר, אני בעיקרון הגעתי מפורום המסעדות בבאר שבע
אסתר צאנגאוקר:
 אני תכף אגע בנקודה של באר שבע לגבי בכלל עולם המסעדות
אסתר צאנגאוקר:
 אבל אם כבר משה העלה את הנקודה של פיליפינים, אז אני גם מנהלת עסק שהוא מרכול למוצרי מזון אסיאתיים
אסתר צאנגאוקר:
 ויש לי גם שירות של העברות כספים פיננסיים
אסתר צאנגאוקר:
 שירותים פיננסיים להעברות כספים לחו"ל
אסתר צאנגאוקר:
 כך שאני באמת נתקלת בהמון המון לקוחות
אסתר צאנגאוקר:
 מה שגם אפשר להציע אולי זה אז יפנה כבר לוועדה של משרד העבודה, לגבי נושא של עובדים זרים שהם לא חוקיים בארץ
אסתר צאנגאוקר:
 האם יש איזה שהיא תקנה לגביהם?
שושנה שטראוס:
לגבי החקלאות זה ברור שהם יכולים
אסתר צאנגאוקר:
לא, באופן כללי, באופן כללי
משה נקש:
כל ענף יש לו את ההנחיות שלו
אסתר צאנגאוקר:
אוקיי
אסתר צאנגאוקר:
 לדוגמה, אני נתקלת בעובדים שהם סיעודיים שהם לא חוקיים בארץ
אסתר צאנגאוקר:
איזה פתרון יש להם כרגע?
משה נקש:
זה לא רלוונטי
אליהו מרידור:
עובדי סיעוד, עובדי סיעוד זה נושא שדנו בו בדיון שסיימנו אותו בשלוש ומשהו בצוהריים
אסתר צאנגאוקר:
 ואפשר להמיר אותם, כמו שהצגת עכשיו למשה, שאפשר להמיר את העובדים הפיליפינים לחקלאות
אסתר צאנגאוקר:
 אז כנ"ל כאן, עובדי סיעוד, הם יכולים לעבור לחקלאות
אליהו מרידור:
 אם יש כאלה תביא אותם
קריאה:
זה עובדים עם משפחות אני מתארת לעצמי
קריאה:
 שגם אולי כל המשפחה תרצה
אליהו מרידור:
היא מדברת על לא חוקי
קריאה:
הם בדרך כלל בעלי משפחות
אליהו מרידור:
חבר'ה, בואי, גברת, ביקשת רשות דיבור, קיבלת אותה שלא על פי הסדר
אליהו מרידור:
 הצעת הצעה
אליהו מרידור:
 קיבלת מענה
אליהו מרידור:
 אני שמח
אליהו מרידור:
 אני אשמח לקבל את הנתונים לגבי העובדים הזרים שנמצאים פה באופן בלתי חוקי ונמצא דרך ליישם אותם גם בענף החקלאות, גם בענף הניקיון
אליהו מרידור:
 אני מחכה, אני אשמח
אסתר צאנגאוקר:
 אני יכולה לומר משהו לגבי המסעדות? או שזה אחר כך?
אליהו מרידור:
אני חושב שהיו פה שני נציגים שביטאו באופן מיטבי את נושא המסעדנות ומיצינו את זה
אליהו מרידור:
 אתה רוצה לסיים משהו?
עידן שגב:
כן, אני רוצה רק להבין יותר טוב וגם כן לצורך הפרוטוקול
עידן שגב:
 מהו המספר שעליו אנחנו מדברים? אני צריך עכשיו להפעיל מערכות שם בשביל שיגייסו
עידן שגב:
 מדובר על 1,000, 5,000, 20,000? 100,000? אמרת כל מי שיש
עידן שגב:
 כל מי שיש זה קשה לי להבין את המספר
אליהו מרידור:
אני אומר בואו נתחיל עם אוכלוסייה שכבר הייתה פה ורוצה לבוא
אליהו מרידור:
 בסדר? כל כמות שיש לך כאלה, כל כמות שיש לך כאלה תשלח את הדרכונים שלהם עם דוח אקסל מסודר ליענקל'ה אנחנו נניע את התהליך
עידן שגב:
וזה לחקלאות, נכון?
אליהו מרידור:
לא, לא, כל מקום
ורוניקה רוזנברג:
גם אם אפשר לניקיון
עידן שגב:
אז זה בדיוק העניין
ורוניקה רוזנברג:
כן, גם לניקיון
עידן שגב:
פנו אליי אנשים מעולם המסעדנות ומעולם הניקיון ומעולם הלולנות
עידן שגב:
 אז אני רק צריך להבין
אליהו מרידור:
ככה, לולנות זו חקלאות
עידן שגב:
כן, כן, תת קטגוריה
אליהו מרידור:
אז כפי שאתה נמצא פה במשך שני דיונים ומקשיב בקשב רב
אליהו מרידור:
 אתה מבין שלכל ענף יש התייחסות עם יכולת קיימות בפני עצמו
אליהו מרידור:
 יש את המשרד הרלוונטי שאמור להעביר בהצעת מציעים בממשלה החלטה לגבי הכרה בצורך במכסה של עובדים
אליהו מרידור:
 אותם עסקים כל אחד על פי המשרד הרלוונטי שאמון ומטפל בצרכים שלו ישקף לו והוא מקבל את זה
אליהו מרידור:
 משרד הפנים ביטא את המחויבות שלו לתהליך, נתן את הסכמתו לזירוז, הקלות במה שניתן
אליהו מרידור:
 צריך להתחיל
אליהו מרידור:
 רוב מה שדיברת עד עכשיו קשור למשרד הכלכלה, שר הכלכלה כמו שאתה בעצמך ביטאת
אליהו מרידור:
 יזם איזה שהוא תהליך עם הבאת כמות מאוד גדולה
אליהו מרידור:
 בוא, הוא מאוד מאוד חפץ בזה, הוא פרטנר טוב, שיקדמו את זה באמצעותו
אליהו מרידור:
      טוב, אנחנו נעבור בבקשה לחיים שחר, מנהל משק ארצי בשירותי בריאות כללית
חיים שחר:
ערב טוב
חיים שחר:
 כמו שהגדרת, אני מנהל המשק הארצי של הכללית, הארגון הבריאות השני בגודלו בעולם
חיים שחר:
 יש לנו 14 בתי חולים, 1,600 מרפאות, ועכשיו צמחו עוד 400 מרפאות, בגלל הטיפול בכל המפונים
חיים שחר:
 אנחנו מנקים ביום 1,6000,000 מטר באמצעות 5,000 עובדים, כשיש לנו מחסור של 25 עובדים
חיים שחר:
 עובדי ניקיון
סימון דוידסון:
זה המחסור שלכם?
חיים שחר:
כן
סימון דוידסון:
מתוך 5,000 יש לכם מחסור של 25?
חיים שחר:
 אבל בוא ברשותך, מר דוידסון
אליהו מרידור:
אם אתה יכול בבקשה רק לחזור
אליהו מרידור:
 מתוך 5,000 מועסקים?
חיים שחר:
יש לנו 25%
סימון דוידסון:
אה, אחוז
אליהו מרידור:
אחוז
סימון דוידסון:
אמרת 25, לא הבנתי
חיים שחר:
סליחה, סליחה
סימון דוידסון:
חשבתי לחבק אותך
חיים שחר:
סליחה
חיים שחר:
 25%
חיים שחר:
 תראו, ענף המשק הוא תחום חשוב בכל ארגון ועל אחת כמה וכמה במוסדות הבריאות
חיים שחר:
 אין תחום, אין מקום שיכול להתבצע פעילות רפואית ללא ניקיון
חיים שחר:
 שערו לעצמכם מה היה קורה לפני חודש ביום שבת השחורה כשהגיעו מאות פצועים לבית חולים סורוקה ולא היינו מצליחים לג'נגל בצורה כזאת שחדרי הניתוח יהיו נקיים, היינו סופגים עוד תמותה ועוד אסון
חיים שחר:
 ואני חושב שבמסגרת כל הדיונים מעולם לא עלה הצורך לעלות למערכת הבריאות את הטיפול בעובדים זרים
חיים שחר:
 אני לא פוסל עבודה ישראלית, חלילה
חיים שחר:
 אם היו מגיעים אלינו עובדים ישראלים, בשמחה הייתי מחבק אותם וקולט אותם
חיים שחר:
 אבל אין לנו
חיים שחר:
 הענף הזה נשחק